***Zack ja Miri puuhaa pornoo*** on Kevin Smithin käsikirjoittama ja ohjaama yhdysvaltalainen seksikomedia, jonka pääosissa ovat Seth Rogen ja Elizabeth Banks. Elokuvan ensi-ilta oli Toronton elokuvajuhlilla 7. syyskuuta ja Yhdysvalloissa 31. lokakuuta 2008.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Pitkäikäiset ystävykset kahvilatyöntekijä Zack Brown (Rogen) ja paikallisen ostoskeskuksen työntekijä Miri Linky (Banks) asuvat samassa asunnossa Pennsylvanian Monroevillessa. He eivät ole maksaneet laskujaan kuukausiin, minkä seurauksena heiltä katkaistaan vedentulo ja sähköt asunnostaan luokkakokouksen aikana.

Luokkakokouksessa Miri yrittää vietellä entisen luokkatoverinsa Bobby Longin (Brandon Routh) ja Zack puolestaan kohtaa Brandon St. Randyn (Justin Long), joka paljastaa olevansa homoseksuaali pornonäyttelijä ja Bobbyn poikaystävä. Laskujen maksamattomuuden ja Miristä kuvatun houkuttelevan viraalivideon myötä Zack ja Miri aloittavat pornoelokuvien tekemisen ansaitakseen rahaa laskuihin. 

Kaksikko päättää kuvata avustajien ja kuvausryhmän avustuksella *Star Warsia* parodioivan pornoelokuvan *Star Whores*. Elokuvaa varten he saavat kuvauslaitteistoa ja studion elokuvan tuottajalta ja Zackin työtoverilta Delaneylta (Craig Robinson). Kuvausmateriaalin vuokraus paljastuu kuitenkin huijaukseksi ja kuvausrekvisiitta tuhoutuu, minkä vuoksi Zack uudelleenjärjestää elokuvan tapahtumapaikat työpaikalleen kahvilaan. Kuvausten ohessa Zack ja Miri alkavat lämmetä toisilleen, vaikka he lupasivat toisilleen, että romantiikka ja seksi eivät sotkisi heidän ystävyyttään. Heidän yhteisestä elokuvakohtauksestaan tulee romanttinen ja sydäntälämmittävä. Samoihin aikoihin kuvausryhmän jäsenet maksavat kaksikon laskut osana elokuvatuotannon juhlintaa.

Kuitenkin näyttelijä Stacey (Katie Morgan) on hermoissaan tulevasta kohtauksestaan ja pyytää rentoutumista varten Miriltä lupaa harrastaa seksiä Zackin kanssa, johon tämä suostuu vastahakoisesti Zackia kohtaan osittamiensa tunteiden vuoksi. Staceyn ja näyttelijä Lesterin (Jason Mewes) seksikohtaus keskeytyy, kun Miri päättää itse kuvata kohtauksen alkuperäisen suunnitelmansa mukaisesti Lesterin kanssa. Tilanteesta muodostuneen riidan myötä Zack lopettaa työnsä kuvaajana ja kahvilatyöntekijänä sekä muuttaa pois.

Kolme kuukautta myöhemmin Delaney tapaa Zackin uudelleen työskentelemässä urheilumaskottina jäähallilla ja pyytää tätä viimeistelemään pornoelokuvan. Zack saa selville, että Miri ei kuvannut alkuperäistä kohtausta ja hän puolestaan paljastaa Mirille, että ei harrastanut seksiä Staceyn kanssa. Molemmat osoittavat rakkautensa toisilleen.

Elokuvan lopputekstien jälkeen Zack ja Miri ovat naimisissa ja heillä on oma videotuotantoyhtiö.

**Juonipaljastukset päättyvät tähän.**

Näyttelijät
-----------

* Seth Rogen - Zack Brown
* Elizabeth Banks - Miriam "Miri" Linky
* Craig Robinson - Delaney
* Jason Mewes - Lester
* Traci Lords - Bubbles
* Jeff Anderson - Deacon
* Katie Morgan - Stacey
* Ricky Mabe - Barry
* Justin Long - Brandon St. Randy
* Brandon Routh - Robert "Bobby" Long
* Tyler Labine - Humaltunut asiakas
* Tisha Campbell-Martin - Delaneyn vaimo
* Tom Savini - Jenkins
* Jennifer Schwalbach - Betsy
* Gerry Bednob - Herra Surya
* Kenny Hotz - Zack "Zack II" Knutson
* David Early - Koe-esiintyjä

Tuotanto
--------

### Suunnitelma

*Zack ja Miri* oli Kevin Smithin mielessä jo 1990–luvulla, kun hän työsti elokuvaa *Name*, jonka oli tarkoitus olla *Chasing Amy* -elokuvan tapahtumia seuraava epäjatko-osa sekä sisältävän elokuvasta tuttujen Jason Leen, Ben Affleckin ja Joey Lauren Adamsin hahmot. Elokuvan suunnitelma hylättiin ja sen sijasta Smith ohjasi *Dogman.* Toinen yritys Smithiltä oli tehdä televisiosarja *Hiatus*, missä Lee olisi näytellyt kaksoiselämää pornonäyttelijänä viettänyttä henkilöä, mutta ajatus kaatui televisiotuotantoyhtiöiden kieltäytymiseen.

### Alkutuotanto

*Entertainment Weekly* uutisoi lokakuussa 2008, että The Weinstein Company hyväksyi elokuvaprojektin nimen perusteella. Smith tosin joutui budjettivaikeuksien vuoksi kuvaamaan suosikkipaikkakuntansa Minnesotan sijasta Pittsburghissa.

Rosario Dawson oli ehdolla naispääroolin esittäjäksi, mutta hän ei voinut osallistua elokuvan kuvauksiin *Eagle Eye*-elokuvan kuvausten vuoksi. Elokuvan kuvaukset päättyivät maaliskuussa 2008.

Tapahtumapaikkojen osalta elokuva tuo esille Pittsburghia ja sen kulttuuria, kuten Pittsburgh Penguinsin ja Pittsburgh Steelersin urheilujoukkueiden kannattajia sekä Iron City Brewing Companyn valmistamaa olutta. Elokuvassa erikoistehosteasiantuntija Tom Savini tekee cameoroolin ja hänen zombie-elokuviinsa viitataan Monroeville Zombies -nimisellä jääkiekkojoukkueella. Pornonäyttelijä Traci Lords esiintyy myös elokuvassa.

Jakelu
------

The Weinstein Company sai elokuvan jakeluoikeudet Metro-Goldwyn-Mayerilta yhteisellä sopimuksella, jolloin alkuperäiset MGM:n logot poistuivat mainoskampanjan aikana.

### Ikärajoitus

Motion Picture Association of America arvioi elokuvan aluksi ikärajalla NC-17 seksuaalisuuden vuoksi, mutta Smithin kahden lisäversion myötä elokuva lähestyi R-rajoitusta. Ikärajoitus muutettiin R-rajoitukseksi elokuussa 2008. Lokakuussa 2008 British Board of Film Classification antoi elokuvalle ikärajan 18 vuotta, koska järjestön mukaan se sisältää erittäin voimakasta kielenkäyttöä ja seksiin viittaavaa puhetta sekä rankkaa seksiä.

### Mainonta

Heinäkuussa 2008 elokuvan mainosvideo vedettiin pois sen verkkosivuilta, koska se ei ollut saanut Yhdysvaltain elokuvasäätiön MPAA:n vahvistamaa lupaa. Syyskuussa 2008 elokuvan R-ikärajoitettu elokuvatraileri julkaistiin IGN:n verkkosivuilla.

Rajoituksista huolimatta elokuvan mainostaminen kärsi, koska mediayhtiöt eivät halunneet julkaista mitään materiaalia, jossa esiintyisi sana "porno"

Marraskuussa 2008 The Weinstein Company ilmoitti uudelleenjulkaisevansa Yhdysvaltojen mainoskampanjansa elokuvalle, minkä tavoitteena oli uuden julisteen luominen, missä Rogen ja Banks ovat lastenpiirrossarjojen tavoin liikkuvien eläinten kanssa niityllä. Julisteessa esiintyvä sana "porno" ja sen yhteys lastenpiirroksen kaltaiseen taustaan aiheuttivat kritiikkiä.

Vastaanotto
-----------

### Tuotto

Elokuva hävisi High School Musical 3: Senior Yearille ja oli rahallisesti tappiollinen (engl. *Box Office Bomb*) sekä samalla Rogenin elokuvista rahallisesti heikoin avausviikolla. *Huffington Postille* antamassaan haastattelussa Smith kommentoi tilannetta seuraavasti:

> »Olin masentunut, koska halusin elokuvan suoriutuvan paremmin. Istuin ajatellen, että 'se oli siinä, olen mennyttä, olen ulkona. Elokuva ei menestynyt ja vein sillä Seth Rogenin uran! Hän oli vauhdissa, kunnes kohtasi kaltaiseni. Olen urantappaja! Judd Apatow ja koko Internet ovat vihaisia, koska he pitävät Sethistä ja minusta vain sen vuoksi, että tein töitä Sethin kanssa! Nyt pilasin senkin.' Oli kuin koulussa, missä tunsin olevani kuin "kuollut mies, pilkan aihe".» 
> 
> 

 Rahallisen tappion myötä Smithin ja Harvey Weinsteinin välit kiristyivät elokuvan rahoituskiistaan.

### Arvostelu

Elokuva-arvostelusivusto Rotten Tomatoes arvion mukaan 194 kriitikosta 65% äänistä antoi elokuvalle positiivisen arvion arvosanalla 6,1/10. Metacriticin valtavirran mukana seuranneet 33 kriitikkoa antoivat elokuvalle arvosanan 56/100.

*Chicago Tribunen* Michael Phillipsin mukaan elokuva "tuo rankasti esille R-ikäluokitustaan, useimpien Smithin hahmojen tavoin puheessa on enemmän roisia, äänekästä ja usein hilpeätä verbaliikkaa kuin itse toiminnassa." Kriitikko A. O. Scottin mukaan Smith "on yhdistänyt likaista mieltä ja helläsydämistä yhdistelmää jonkin aikaa, että ne ovat kuuluneet John Watersin humanistisen seksuaalianarkian ja Judd Apatowin hävyttömän viktoriaanisen tyylin välimaastoon.

> »Verbaalisesta lokasta (samoin myös visuaalisen vaihtelevuuden pienestä määrästä) huolimatta *Zack ja Miri* ei ole järkytä. Smith ja hänen hahmonsa käyttävät kehonosiin ja eritteisiin viittaavia vuoropuheluita, mutta Smithin tarinat ovat kuvaannollisesti kuin siirappia ja sularasvaa. *Zack ja Miri puuhaa pornoo* on ajoittaisesta väsyttävyydestä ja viihdyttävyydestä huolimatta romanttinen komedia, joka ei eroa Disney Channelin juonikaavasta. Kaksi parasta kaveria ovat aina rakastaneet toisiaan ja havaitsevat olleensa aina toisiinsa rakastuneita. Toki tämä paljastus tapahtuu kameran kuvaamassa seksikohtauksessa, mutta kohtaus on kaunis ja arvattava, että olosuhteet tuskin haittaavat.» 
> 
> 

*Chicago Sun-Timesin* kriitikko Roger Ebert antoi elokuvalle kolme tähteä neljästä ja hänen mukaansa "Kevin Smith käyttää ylimäärin aineistoa. Hän (Smith) on kuin juhlien heppu, joka kertoo nopeita rivoja vitsejä Dangerfield-tyylisesti, että suoritukselle nauretaan enemmän kuin itse aineistolle."

Smith kommentoi elokuvan tappiota seuraavasti:

> »Elokuvan oli tarkoitus nostaa tuotantoamme uudelle tasolle ja tuottaisi 60–70 miljoonaa dollaria, mutta se haavoittikin tuotantoamme. Ajattelin jo olevani valmis ja kirjoittavani sen hetkisen elämäni olleen poloisen lihavan lapsen kaltaista, jonka elokuva ei tuottanut tarpeeksi.» 
> 
> 

Smithin työskentely pysähtyi useammaksi kuukaudeksi elokuvan tappion myötä eikä hän viettänyt aikaa edes Internetissä. Hänen mukaansa "oli erittäin vakuuttunut elokuvan saavan edes ronskikomedian verran rahallista tuottoa kuten oli käynyt Judd Apatowin *Paksuna*-elokuvalle". Tappion myötä Smithin kritiikki kohdistui tuottaja Harvey Weinsteiniin ja syytti tätä elokuvan riittämättömästä markkinoinnista.

Yli kaksi vuotta myöhemmin julkaisun jälkeen Smithin mukaan *Zack and Miri* oli "kuin hän itse tekisi syrjähyppyjä kirjoittamalleen tarinalle ... siitä kuinka tein *Tiskirotat*, mutta pornografian kanssa."

Musiikki
--------

Elokuvan muistettavimpia kappaleita on Liven esittämä "Hold Me Up", joka kuuluu Zackin ja Mirin romanttisen kohtauksen aikana ja jonka käyttöä elokuvissaan ohjaaja Smith joutui odottamaan kolmentoista vuoden verran.

> »Kuulin kappaleen ensimmäisen kerran *Mallrats* elokuvani musiikkivalinnan yhteydessä vuonna 1995. Kappale esiintyi koekuvauksissa, mutta Live halusi pitää sen *Secret Samadhi*-albumin mahdollisena sinkkulevynä. Leikatessani *Jay and Silent Bob Strike Back* elokuvaa, kappaletta ei ollut edelleen julkaistu ja kysyin mahdollisuutta sen käyttöön. Vastaus oli jälleen kielteinen. Vasta kolmannella, kun tarvitsin sopivaa kappaletta *Zack ja Miri* elokuvaani ja muistin Liven. Tällä kertaa he suostuivat kappaleen käyttämiseen. Se oli odottamisen arvoista, vaikka luvan saaminen kestikin kolmetoista vuotta.» 
> 
>

Home media
----------

Elokuva julkaistiin kahden levyn DVD:nä helmikuussa 2009, joista osa elokuvan alkuperäisellä nimellä ja osa lyhyemmin sensuroituna *Zack ja Miri*.

Lähteet
-------

1. 1 2  Sullivan, David: Seth Rogen: 'I Love Porn' *Business*.  5.9.2008. AVN. Viitattu 16.8.2021. (englanniksi)
2. ↑  Neuwave, Robert: Adult Star Jillian Janson Makes Her Mainstream Debut In 'Cynthia' *Business*.  24.9.2018. AVN. Viitattu 16.8.2021. (englanniksi)
3. 1 2 3  Vancheri, Barbara: Monroeville-filmed 'Zack and Miri' gets warm reception in Toronto *News*.  9.9.2008. Pittsburgh Post-Gazette.  Arkistoitu 12.9.2008. Viitattu 17.8.2021. (englanniksi)
4. ↑  Leane, Rob: The Unmade Films of Kevin Smith *Movies*.  13.2.2017. Den of Geeks. Viitattu 16.8.2021. (englanniksi)
5. ↑  Tyler, Josh: Zack And Miri Make A Porno Was Originally A TV Show *News*.  3.4.2010. Cinema Blend. Viitattu 16.8.2021. (englanniksi)
6. ↑  Rahner, Mark: Kevin Smith, director of "Zack and Miri Make a Porno" *Movies*.  28.10.2008. *Seattle Times*.  Arkistoitu 28.4.2014. Viitattu 17.8.2021. (englanniksi)
7. ↑  Gibson, Brian C.: More Details for Kevin Smith's "Zack and Miri" *News*.  8.2.2008. Film School Rejects.  Arkistoitu 11.9.2013. Viitattu 17.8.2021. (englanniksi)
8. ↑  Sciretta, Peter: Rosario Dawson ditches Kevin Smith's Zack and Miri Make a Porno for Eagle Eye *News*.  7.8.2008. Slash Film.  Arkistoitu 1.3.2010. Viitattu 17.8.2021. (englanniksi)
9. ↑  Kevin Breaks The "Zack & Miri" Silence ... Sorta! *News*.  14.3.2008. NewsAskew.com.  Arkistoitu 8.8.2008. Viitattu 17.8.2021. (englanniksi)
10. ↑  Sciretta, Peter: Cool Stuff: Monroeville Zombie Hockey Jerseys *News*.  30.5.2008. Slash Film.  Arkistoitu 4.6.2009. Viitattu 17.8.2021. (englanniksi)
11. ↑  McClintock, Pamela: Weinstein Co. MGM cut short deal *News*.  25.9.2008. Variety. Viitattu 17.8.2021. (englanniksi)
12. ↑  Lewis, Hilary: MGM Showing First Signs Of Weinstein Breakup *News*.  25.9.2008. The Business Sheet.  Arkistoitu 27.9.2008. Viitattu 17.8.2021. (englanniksi)
13. ↑  Tyler, Josh: Zack And Miri Make A Porno Rated NC-17 *News*.  21.8.2008. Cinema Blend.  Arkistoitu 17.8.2021. Viitattu 17.8.2021. (englanniksi)
14. ↑  Carroll, Larry: Seth Rogen Says Kevin Smith's 'Porno' Is Having Trouble Getting An R Rating Instead Of NC-17 *News*.  19.6.2008. Music Television (MTV). Viitattu 17.8.2021. (englanniksi)
15. ↑  Smith Wins Appeal for Porno's R Rating *Pop Culture*.  5.8.2008. Today. Viitattu 17.8.2021. (englanniksi)
16. ↑  Zack and Miri Make a Porno *Release*. British Board of Film Classification. Viitattu 17.8.2021. (englanniksi)
17. ↑  Deen, Nate: Zack and Miri's Porno Teaser Gets Canned by the MPAA *News*.  6.6.2008. Film School Rejects.  Arkistoitu 2.9.2012. Viitattu 16.8.2021. (englanniksi)
18. ↑  Zack and Miri Make a Porno Movie Trailer - Red Band Trailer *Videos*.  2.10.2008. IGN. Viitattu 16.8.2021. (englanniksi)
19. ↑  Germain, David: 'Porno' proves a five-letter word for movie's ads *Movies*.  15.10.2008. Associated Press. Viitattu 16.8.2021. (englanniksi)
20. ↑  Miller, Neil: Only Kevin Smith Can Make a Porno This Cute *News*.  10.11.2008. Film School Rejects.  Arkistoitu 12.2.2018. Viitattu 16.8.2018. (englanniksi)
21. ↑  Cairns, John: BOX OFFICE: ZACK AND MIRI MAKE NO MONEY, HSM 3 WINS AGAIN *News*.  2.11.2008. Filmschoolrejects.com.  Arkistoitu 6.3.2016. Viitattu 16.8.2021. (englanniksi)
22. 1 2  McGlynn, Katla: Kevin Smith Talks Judd Apatow, Weed, And His Post-'Zack And Miri' Depression *Entry*.  5.10.2009. The Huffington Post. Viitattu 16.8.2021. (englanniksi)
23. 1 2  Masters, Kim: Kevin Smith: 'Alarmist Ninnies' Misinterpreted Sundance Outburst *Movies*.  3.2.2011. The Hollywood Reporter. Viitattu 16.8.2021. (englanniksi)
24. ↑  *Zack and Miri Make a Porno* *Rotten Tomatoes*. Viitattu 16.8.2021. (englanniksi)
25. ↑  *Zack and Miri Make a Porno* Reviews *Metacritic*. Viitattu 16.8.2021. (englanniksi)
26. ↑  Phillips, Michael: Down, Dirty, Funny *Archives*.  31.10.2008. Los Angeles Times. Viitattu 16.8.2021. (englanniksi)
27. ↑  Scott, A. O.: Skin Flick? Nah, It's a Love Story *Movies*.  31.10.2008. The New York Times. Viitattu 16.8.2021. (englanniksi)
28. ↑  Ebert, Roger: Hard Times *Reviews*.  29.10.2008. RogerEbert.com/Chicago Sun-Times. Viitattu 16.8.2021. (englanniksi)
29. ↑  Lovekin, Stephen: Kevin Smith, Bruce Willis, Tracy Morgan and the cast discuss 'Cop Out' *Entertainment*.  26.2.2010. NJ.com. Viitattu 16.8.2021. (englanniksi)
30. ↑  Gleiberman, Owen: Kevin Smith says he's retiring. So does Steven Soderbergh. Former indie wunderkinds, we hardly knew ye! *Articles*.  10.2.2011. Entertainment Weekly. Viitattu 16.8.2021. (englanniksi)
31. ↑  Powell, W. Andrew: TIFF 08: Play that funky music *Spotlight*.  11.9.2008. The GATE Entertainment Magazine. Viitattu 16.8.2021. (englanniksi)